cyanic-selkie/wikianc huggingface dataset:
Steinar Hunskår
Forskning og fagutvikling i allmennmedisin
Hunskår har til 2013 publisert over 350 vitenskapelige publikasjoner innen smerteforskning, urologiske emner (spesielt urininkontinens), legevaktmedisin og generelle allmennmedisinske emner. Han har veiledet om lag 20 kandidater til medisinsk doktorgrad. Hunskår er mye benyttet som foredragsholder i inn- og utland, og har holdt en rekke inviterte foredrag ved internasjonale forskningskongresser. Han har skrevet mange bokkapittler og vært medredaktør i flere bøker. Hans mest kjente verk er læreboken «Allmennmedisin» som blir brukt i legeutdanningen i hele Norden (3. utgave i 2013).
Priser og tillitsverv
Hunskår var 1999-2002 nestleder i Nasjonalt råd for spesialistutdanning og legefordeling, og har hatt tillitsverv i nasjonale og internasjonale fagorganisasjoner.
Internasjonalt arbeid
Hunskår har vært aktiv i internasjonale faglige organisasjoner.Han var leder av epidemiologikomiteen i WHOs konsensuskonferanse International Consultation on Incontinence 1999-2005. Medlem av Scientific committee i International Continence Society 2008-2011. Han er medlem i redaksjonen i flere internasjonale medisinske tidsskrifter og faglig medarbeider i en rekke andre. I 2008 fikk han Hippocrates-statuen av Polish Society of Family Medicine for sitt arbeid i Polen. De senere årene har han deltatt i utvikling av allmennmedisin i Sudan, og han er «honorary professor» ved Gezira State University i Sudan fra 2010.
Jean Vigo
Jean Vigo (født 26. april 1905, død 5. oktober 1934) var en fransk filmregissør. På 1930-tallet lagde Vigo nyskapende filmer som endret uttrykket til fransk samtidsfilm. I 1934 kom hans eneste langfilm, L'Atalante, om et nygift par på bryllupsreise, med Michel Simon i en av hovedrollene. Samme år døde Vigo i tuberkulose, bare 29 år gammel. Filmene hans var deretter utilgjengelige eller vanskelig tilgjengelige i mange år. Etter andre verdenskrig fikk filmene et nytt oppsving, men ble vist i nedklippede versjoner. Til tross for dette gjorde de inntrykk på toneangivende regissørerer, ikke minst i kretsen rundt la nouvelle vague.
Cupedites
Cupedites er en utdødd slekt av vedspisende biller som levde i jura-tiden.
Utseende
Små, avlange biller. Dekkvingen var ca. 2 millimeter lang.
Daidalion
Daidalion (gresk: Δαιδαλίων) er i henhold til gresk mytologi en sønn av guden Hesperos (kveldsstjernen) og bror av Keyks, konge av trakerne. I motsetningen til sin fredselskende bror var Daidalion krigersk av natur, modig og kraftfull, men også preget av krigens grusomheter. Fortellingen om Daidalions liv er hovedsakelig fortalt av Ovid i hans bok Metamorfoser, men omtaler kan også bli funnet i andre antikke tekster. Det er mulig at fortellingen hadde sin opprinnelse hos skribenten Boios, forfatter av et tapt verk om mytiske figurers forvandlinger, hvilket også er temaet i Ovids bok.
Kunståret 1866
Kunståret 1866 er en oversikt over hendelser, fødte og avdøde kunstnerpersonligheter i 1866.
Daidalion
Khione, Autolykos, og Filammon
Det var sagt at Daidalions datter Khione var så vakker at hun var mål for et tusen menns drømmer. Det kom for en dag at de som beundret henne ikke var begrenset til kun dødelige menn. Da gudene Apollon og Hermes var på besøk på jorden fikk de øye på Khione og ble begge fylt av brennende begjær etter henne. Apollon besluttet å vente til natten falt på, men Hermes var ikke like tålmodig. Ved hjelp av magi fikk han Khione til å sovne, og deretter krøp han opp i sengen hennes. Senere den kvelden kom Apollon på besøk, forkledd som en gammel kvinne, og tok Hermes' plass i sengen etter at hun var blitt alene. Som resultat av disse to guddommelige besøk fødte Khione tvillinger. Med Hermes som far fødte hun Autolykos som vokste opp til å bli en vidgjeten tyv og sjarlatan. Med Apollon som far født hun Filammon, kjent for sin sangstemme og sin dyktighet med lyren.
Khiones død
Oppmerksomheten fra ikke bare en, men to guder fikk Khione til å skryte av at hennes skjønnhet overgikk selv den til Artemis. For å hevne denne hybris kom gudinnen Artemis og skjøt Khione med en pil rett gjennom tungen. Hennes far Daidalion ble rammet av en enorm sorg til tross for hans brødres store anstrengelser på å trøste ham. Ved datterens begravelse forsøkte Daidalion tre ganger å kaste seg på likbålet, men ble holdt tilbake. Etter det fjerde mislykkede forsøket løp han med stor fart gjennom markene og skogen, klatret opp til toppen av fjellet Parnassos og kastet seg utenfor.
Apollon fikk medlidenhet for hans sorg og forvandlet ham til en hauk før han slo seg i hjel mot marken. Det er sagt at haukens store styrke, foruten dens hang til å jakte på andre fugler, har sin årsak i Daidalions menneskeliv, hans mot og hans raseri grunnet datterens død.
Bifrost (operativsystem)
Bifrost er en svensk Linux-distribusjon som blir utviklet av Uppsala universitet. Distribusjonen er fokusert på bruk i nettverk, og er oppkalt etter Bifrost som var broen mellom den menneskelige verden og gudenes verden i norrøn mytologi.
Første versjon ble lansert i 1997. Siste versjon er 6.1 som ble lansert 14. desember 2009.
Senter for geobiologi
Senter for geobiologi er (CGB) er av Norges Forskningsråd gitt status som senter for fremragende forskning 2007-2017. Det er organisert under Det matematisk-naturvitenskapelige fakultet ved Universitetet i Bergen (UiB) som et samarbeid mellom Institutt for geovitenskap og Institutt for biologi. Senteret har som mål å generere ny kunnskap omkring vulkanske og hydrotermale prosesser i dyphavet, liv i ekstreme miljøer, jordens tidlige utvikling og livets opprinnelse.
Senter for dyphavsforskning ble grunnlagt i 2021 som et resultat av et bidrag fra Trond Mohn stiftelsen. Senteret bygger på kompetansen fra det tidligere senter for fremragende forskning i geobiologi (2007-2017) og det etterfølgende K. G. Jebsen Senter for dyphavsforskning (2017-2021). Senterets mål er å være en ledende internasjonal aktør innen forskning på dyphavet og en pionér på nye dyphavsoppdagelser i norske farvann. Gjennom forskningsaktivitetene ved senteret ønsker vi å bidra til å øke kunnskapen om geologisk utvikling, biologisk tilpasning, artsmangfold og potensielle ressurser i de minst utforskede områdene på jordkloden. Forskningen vår strekker seg over flere disipliner og forskere med ulik vitenskapelig bakgrunn jobber tett sammen for å forstå sammenhengen mellom geologiske, kjemiske og biologiske prosesser i de komplekse dyphavsmiljøene.
USS «New Jersey» (BB-62)
USS «New Jersey» (BB-62) («Big J» eller «Black Dragon») er en Iowa-klasse slagskip. Hun er det andre skip i United States Navy som ærer delstaten New Jersey ved å bære dens navn. «New Jersey» opptjente flere slagstjerner for krigshandlinger enn de andre tre ferdigstilte slagskipene i samme klasse, og er det eneste andre U. S. Navy slagskip som utførte illgivningsstøtte under Vietnamkrigen.
Wafa Sultan
Wafa Sultan (وفاء سلطان; født 14. juni 1958 i Baniyas i Syria) er en lege som er utdannet psykiater i Syria, amerikansk forfatter og kritiker av muslimske samfunn og islam.
USS «New Jersey» (BB-62)
Under den andre verdenskrig bombarderte «New Jersey» mål på Guam og Okinawa, samt forsvarte hangarskip under angrep på Marshalløyene. Under Koreakrigen var hun med på angrep langs den Nordkoreanske kysten, hvorpå hun ble tatt ut av aktiv tjeneste og lagt i opplag som en del av United States Navy reserve fleets. Hun ble for en kort stund reaktivert i 1968 og sendt til Vietnam for å støtte USAs tropper før hun returnerte til opplag i 1969. Hun ble reaktivert nok en gang på 1980-tallet som en del av programmet 600-ship Navy. «New Jersey» ble modernisert to å bære raketter og aktivisert for aktiv tjeneste. I 1983 deltok hun i operasjoner for USA under den libanesiske borgerkrigen.
«New Jersey» ble tatt ut av tjeneste for siste gang i 1991 (etter totalt 21 år i aktiv tjeneste i flåten). Hun hadde i løpet av sin aktive tjeneste mottatt Navy Unit Commendation for sin tjeneste i Vietnam og 19 slag- og kampanjestjerner for operasjoner under den andre verdenskrig, koreankrigen, vietnamkrigen, den libanesiske borgerkrigen og for sin tjeneste i Persiabukten. Etter en ny kort periode i opplag ble hun donert til Home Port Alliance i, og startet sin karriere som museumsfartøy den 15. oktober 2001.
Wafa Sultan
Liv og karriere
Selv om Sultan ønsket å bli forfatter og studere arabisk litteratur, studerte hun ved det medisinske fakultet ved Universitetet i Aleppo på grunn av press fra sin familie. Hun sier at hun ble sekularisert i 1979 på grunn av grusomhetene begått av islamske ekstremister fra det muslimske brorskapet mot uskyldige syrere. Hun sier at mens hun var medisin-student, var hun vitne til maskingevær-drapet på hennes daværende professor, Yusef al Yusef, en øyelege fra universitetet som var kjent utenfor Syria. «De skjøt hundrevis av kuler inn i ham og ropte: Allahu Akbar!», sa hun. «På dette tidspunktet mistet jeg min tillit til gud og begynte å stille spørsmål ved alle våre læresetninger. Det var et vendepunkt i mitt liv, og det har ført meg til dette punktet i livet. Jeg måtte forlate. Jeg måtte se etter en annen gud.» Hun jobbet i fire år som psykiater på et sykehus.
Hun og hennes mann og barn emigrerte til USA i 1989, hvor hun flyttet til Los Angeles, California, og ble amerikansk statsborger. I begynnelsen måtte hun jobbe som kasserer på en bensinstasjon og bak disken i en pizzarestaurant og hun erfarte at hun ble bedre behandlet i disse jobbene enn da hun jobbet som medisiner i Syria. Så snart hun ankom USA, begynte hun å bidra med artikler til arabisk publikasjoner og hun har siden hun flyttet utgitt tre bøker på arabisk.
Sultan ble kjent etter terrorangrepet 11. september 2001 for hennes deltagelse i politiske debatter om Midtøsten, med publisering av arabiske essays som ble sirkulert mye og for TV-opptredener på Al Jazeera og CNN i 2005.
21. februar 2006 deltok hun i Al Jazeera ukentlige 45-minutters diskusjonsprogram «The Opposite Direction». Hun snakket fra Los Angeles og argumenterer med vert Faisal al-Qassem og med Ibrahim Al-Khouli, professor ved Al-Azhar University i Cairo (Egypt), om Samuel P. Huntingtons Clash of Civilizations-teori. En seks-minutters video med hennes bemerkninger ble tekstet og viden sirkulert av MEMRI på blogger og via e-post; The New York Times har anslått at den har blitt sett minst en million ganger. I denne videoen kritiserte hun kvinners situasjon i muslimske land, muslimer for å behandle ikke-muslimer annerledes og for ikke å anerkjenne prestasjonene av jøder og andre medlemmer av det ikke-muslimske samfunnet mens de fortsatt nyter godt av å bruke deres rikdom og teknologi. Den fulle avskrift av debatten, som ble offentliggjort senere har også reist mange nettdiskusjoner.
Etter hennes deltagelse i grunnleggelsen av Former Muslims United den 13. oktober 2009, ga Sultan ut sin første bok på engelsk, A God Who Hates: The Courageous Woman Who Inflamed the Muslim World Speaks Out Against the Evils of Islam. I sin bok relaterer Sultan hennes livshistorie og personlig forhold til islam med islam. Hun forsøker å se islams historie fra et psykologisk perspektiv, og undersøke den politiske ideologien til religionen i moderne form.
I oktober 2010 ble Sultan kalt inn som sakkyndig for å avgi forklaring i Geert Wilders-rettssaken. Wilders er en nederlandsk politiker som ble siktet for å ha spredd hatmeldinger for påstandene om hans anti-islamske uttalelser og senere ble frikjent. Under rettssaken bekreftet Sultan at hun hadde møtt Wilders flere ganger i 2009 og hadde sett hans film Fitna, og var generelt enige med hans syn på islam.
10. januar 2011 deltok Sultan sammen med motdebattanten Ibrahim Ramey på det russiske TV-nyhetsshowet CrossTalk på RT News med vert Peter Lavelle, hvor hun uttalte: «Jeg er ikke imot muslimer, jeg er mot islam».
Politisk syn
Sultan beskriver hennes syn som å vitne i «en kamp mellom modernitet og barbari som Islam vil tape». Dette har frembrakt telefontrusler mot henne, men også ros fra reformatorer. Hennes kommentarer, spesielt en spisset kritikk om at «ingen jøde har sprengt seg i en tysk restaurant», medførte at hun ble invitert til Jerusalem av American Jewish Congress.
Sultan mener at «Problemet med islam er dypt forankret i dens lære. Islam er ikke bare en religion. Islam [er] også en politisk ideologi som preker vold og utøver sin agenda med makt.». I en diskusjon med Ahmad bin Muhammed, sa hun: «Det var denne læren som forvrengte denne terroristen og drept hans menneskelighet».
I boken A God  Who  Hates skriver Sultan «No one can be a true Muslim and a true American simultaneously». Sultan argumenterer der med at USA må hjelpe den muslimske befolkningen oppgi islam og omfavne kristendommen «[W]e first have to help them see their ogre clearly  and  show  them  how  to  exchange  their  God  who  hates  for  one  who  loves».
Utmerkelser
I 2006 ble Wafa Sultan navngitt i Time Magazine i en liste over 100 innflytelsesrike menneskene i verden «hvis makt, talent eller moralske eksempel transformerer verden.» Time uttalte at «Sultan innflytelse strømmer fra hennes vilje til å uttrykke åpent kritiske syn på islamsk ekstremisme som er allment delt, men sjelden luftet av andre muslimer. »
Religiøse følelser
I det samme Time-intervjuet beskrev Sultan seg selv som en muslim som ikke holder seg til islam, men er fortsatt knyttet til denne troen gjennom hennes fødsel, snarere enn tro; «Jeg tror selv ikke på islam, men jeg er muslim.» Videre «Problemet med kristne er at de ikke er så gode som Jesus. Men takk Gud for at de fleste muslimer er bedre enn Muhammed.»
Stop Islamization of Nations
Sultan er styremedlem i Stop Islamization of Nations (SION), en organisasjon grunnlagt av Pamela Geller, Robert Spencer og Anders Gravers i Stop Islamisation of Europe (SIOE). Øvrige styremedlemmer er iranske eks-muslimen Ali Sina, eks-muslim-aktivisten og forfatteren; Stefan Herre, som skriver bloggen Politically incorrect og som sier hans islamofobi er uten skam: «fobi er frykt, og jeg er redd for islam», Mordechai Kedar, en israelsk forfatter; Babu Suseelan, en hindu-aktivist; Oskar Freysinger, en sveitsisk politiker; Cliff Kincaid, redaktør i  Accuracy in Media (AIM) Report; og Ashraf Rameleh president i Voice of the Copts''. Pamela Geller og Robert Spencer er president og visepresident i SION.
Betelgata
Betelgata (1–9, 4–8) er en vei på Toso i Jevnaker kommune.
Betelgata er en sidevei til Glassverkvegen, nordover fra denne. I sørenden går den over i Brøttetveien, der veien krysser Gamlevegen. Veien er kort, cirka 200 meter. Veien ligger cirka 151 meter over havet ved avkjøringen fra Glassvekvegen.
Antarktis’ «grand canyon»
Antarktis’ «grand canyon» er en canyon av rekordstørrelse som ble identifisert under isen øst i Antarktis i 2015. Det ble i 2012 identifisert en annen stor kløft under isen vest i Antarktis, Ellsworth Trough.
Palais Caprara-Geymüller
Palais Caprara-Geymüller er et palass i Innere Stadt, Wien i Østerrike, ferdigstilt i 1698 og ett av de eldste i barokkstil i Wien.
Historie
Eiendommen ble kjøpt i 1687 av feltmarskalk Äneas Sylvius Caprara, og tolv år senere sto palasset klart, tegnet av den italienske arkitekten Domenico Egidio Rossi. Stedet var eid av familien Caprara i ett hundre år, inntil det i 1796 ble kjøpt av Carl Fürst von Liechtenstein. Året etter ble det solgt til en baron Wimmer, som i 1798 leide det ut som ambassade og ambassadørbolig for det revolusjonære Frankrike, ved dets ambassadør, general Jean Baptiste Bernadotte, senere konge av Sverige og Norge.
Mot slutten av 1798 ble palasset solgt til brødrene Johann Heinrich og Johann Jakob Geymüller og fra da ble bygget benevnt som Palais Caprara-Geymüller. Brødrene Geymüller pusset opp huset og endret stilen innvendig til Empire. Da familien Geymüller ble ruinert i 1897 ble palasset først solgt til friherre Pouthon før det i 1905 ble kjøpt av delstaten Niederösterreich og fra 1912 til 1923 benyttet av Landesmuseum Niederösterreich. Palasset ble deretter leid ut til både konsulatavdelingen til den britiske ambassaden og den syriske ambassaden, fra 2007 flyttet det østerrikske datterselskapet av Thomson Financial inn.
Hebeicupes
Hebeicupes er en utdødd slekt av vedspisende biller som levde i jura-tiden.
Utseende
Middelsstore (ca. 9 millimeter lange), avlange biller.
Historie
Slekten er bare kjent fra jura-tiden, mellom 165-155 millioner år før nåtid, i Kina.
Vargelva
Vargelva er ei elv i Vadsø kommune i Finnmark. Den er ei sideelv til Høyelva i Jakobselvvassdraget. Elva har utspring fra Varitjávri, sørøst for Urdfjellet, og renner først mot nordvest, før den snur mot sør gjennom Vargelvskaret. Skaret ender opp øverst i Høyelvdalen, hvor Vargelva snur mot vest igjen og løper sammen med Høyelva. Vargelva har en lengde på 9,4 kilometer.
Jakobselvvassdraget ble i 1973 vernet mot kraftutbygging i Verneplan I for vassdrag. Øvre del av Vargelvas nedbørfelt ligger innenfor Varangerhalvøya nasjonalpark, som ble opprettet i 2006.
Adams model 1867
Adams model 1868 var en britisk militær revolver. Den var den første revolveren i den britiske hæren som var designet som en patronrevolver fra bunnen av. Den ble forbedret i 1872 som Adams model 1872 med en ny ejektorstang som lå langs sylinder-aksen og kunne vippes opp og fram. Våpenet hadde den samme typen spennavtrekkmekanismen som den tidligere Beaumont–Adams revolveren, en perkusjonrevolver som ofte ble bygget om til å ta patroner. Den nye Adams-revolveren tok samme patronen som var blitt laget til de eldre ombygde perkusjonsrevolverne, en grovkalibret .450 Adams ladet med svartkrutt. Den forbedret 1872-modellen var den siste revolveren laget av Adams-firmaet, som ble kjøpt opp
Adams-revolveren ble ladet bakfra gjennom en ladeport, og tomme patroner staket ut samme veien med ejektorstangen. Som andre britiske revolvere fra samme periode var den delvis håndlaget med en høy standard. Den var også tilgjengelig for privat innkjøp for offiserer i ekstra polerte utgaver. Som millitærvåpen var den i tjeneste relativt kort. Allerede i 1880 ble det innført en ny Enfield revolver, sammen med en forbedret patron av samme kaliber, men med større kruttladning og slagkraft. Denne hadde en åpen ramme hengslet under løpet, slik at hele våpenet kunne åpnes for omlading.
Sofie Berntsen
Sofie Berntsen (født 6. april 1968 i Oslo) er en norsk billedkunstner og tegner. Hun er utdannet i Paris, Frankrike på Ecole supérieure d'arts graphiques (1988–89) og Parsons School of Design, BFA (1989–93), før hun dro videre til New York og studerte på School of visual arts (1994–95) i USA.
Berntsen arbeider i Oslo og er tilknyttet Galleri OSL contemporary. Hennes arbeider har blitt stilt ut i en rekke separatutstillinger i Norge og internasjonalt, blant annet på Kunstnerforbundet, Kunstnernes hus, Galleri OSL, Galleri F15, Akershus Kunstsenter og Munch-museet. Høsten 2014 til mars 2015 hadde hun utstilling i banksalen på Museet for samtidskunst i Oslo med tittelen «Rameaus nevøer».
Uttrykket i kunstnerens arbeider kommer ofte fra interesse for språk og litteratur. Sofie Berntsen bruker kunst- og vitenskapsbøker som underlag for flere av sine malerier. De nøye utvalgte bøkene finner hun på antikvariater. Omslag blir til lerret for olje- og pastellmalerier, farger og former sluker innholdet og forvandler dem til ren form. Slik utforsker kunstneren spiritualismens kobling til kunst og kunsthistorie.
Nasjonalmuseet har i flere omganger og fra ulike perioder kjøpt inn arbeider i kunstnerens karriere. Berntsen er innkjøpt av offentlige institusjoner og private investorer. Noen av disse er Norsk kulturråd, Nordea, Sørlandets Kunstmuseum, Telenor, Norsk Hydro, Sparebankstiftelsen og Storebrand.
Flintelva
Flintelva kan vise til flere elver i Finnmark:
Oscar Goerke
Oscar Goerke, Jr. (født 10. januar 1883 i Brooklyn i New York, død 12. desember 1934 i Maplewood i New Jersey) var en amerikansk syklist som deltok i de olympiske leker 1904 i St. Louis.
Goerke vant en olympisk sølvmedalje i sykling under OL 1904 i St. Louis. Han kom på andreplass på distansen 2 miles, bak sin landsmann Burton Downing.
Bradypodidium
Bradypodidium er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.
Utseende
Små, ovale, høyt hvelvede, brunsvarte skarabider. Oversiden er kledt med korte, lyse børster.
Utbredelse
Slekten er utbredt i Sør- og Mellom-Amerika (Costa Rica, Venezuela og Brasil).
Gracilicupes
Gracilicupes er en utødd slekt av primitive, vedspisende biller.
Utseende
Små til middelsstore (to av artene var 11,5-12,5 millimeter), smale biller.
Historie
Slekten er kjent fra jura, mellom 165-155 millioner år før nåtid. De er kjent fra lokaliteter i Russland og Kina.
Ribbemuggbiller
Ribbemuggbiller (Latridiinae) er en underfamilie av små biller som lever av sopp, særlig muggsopper. Denne familien omfatter noen av de aller minste bilene, de fleste av artene er mindre enn 2 mm lange og gjerne brunaktige på farge.
Utseende
Knøttsmå til små (0,75 – 3 mm), avlange biller, ikke påfallende hårete, som oftest brun-, rød- eller gulaktige på farge. De to artsrike underfamiliene ser ganske ulike ut. Ribbemuggbiller (Latridiinae) er spinkelt bygd med et mer eller mindre firkantet hode, og fasettøynene er små, nærmest kulerunde, utstående, med grove fasetter. Brystskjoldet (pronotum) er mye smalere enn dekkvingene, ofte omtrent så langt som bredt, med flere høye lengderibber. Sideranden er tannet og gjerne kraftig innskåret i den bakerste halvdelen. Dekkvingene er mer eller mindre parallellsidige, med flere opphøyde lengderibber og ofte også knøler eller pigger. Punktrekkene er ofte lite påfallende. Beina er tynne og skjøre.
Levevis
Muggbillene lever særlig av muggsopper og er vanlige mellom råtnende plantedeler, i komposter og lignenede. Særlig tallrike kan de være i gamle fuglereir, der veksten av muggsopp gjerne er rikelig. Noen arter er knyttet til hule trær (gjerne til reirene til hullrugende fugler), andre finnes gjerne på mugnende matvarer i hus. Noen få arter blir regnet som skadedyr. Enkelte, som Aridius nodifer, har blitt spredt over store deler av verden med handel. Muggbillene kan være meget tallrike, men da de er så små og sjelden kommer i direkte kontakt med mennesket, merker man lite til dem.
Systematisk inndeling / norske arter
thumb|300px| Cartodere nodifer, trolig den vanligste arten i Norge
Eksterne lenker
Adistemia watsoni: Aridius nodifer:
Snøskredet i Ørsta
Snøskredet i Ørsta, Engesetfonna, var et snøskred som rammet grenda Engeset i Ørsta på Sunnmøre kl. 0745 lørdag 10. februar 1979. Tolv hus ble skadet eller ødelagt, sju mennesker ble tatt, tre mennesker omkom.
Engesetfonna var ei snøfonn nedafor fjellet Saudehornet. Bruddkanten var på 1 km og opp til 2,5 meter høy. De tre som mistet livet var to søsken på 6 og 8 år og ei kvinne på 24 år fra en annen familie.
George Wiley
George Elsworth Wiley (født 7. mai 1881, død 3. mars 1954) var en amerikansk syklist som deltok i de olympiske leker 1904 i St. Louis.
Wiley vant en olympisk sølvmedalje i sykling under OL 1904 i St. Louis. Han kom på andreplass på distansen 5 miles, bak sin landsmann Charles Schlee. På 25 miles kom han på tredjeplass og på distansen en halv mile ble han nummer fire.
Amine El Manaoui
Amine El Manaoui (født 20. november 1991) er en marokkansk friidrettsutøver, som konkurrerer i mellomdistanseløp. Han representerte Marokko under Sommer-OL 2012, der han ble utslått i de innledende rundene på 800 meter.
Jerzjan Askarov
Jerzjan Askarov er en kirgisisk friidrettsutøver, som konkurrerer i mellomdistanseløp. Han representerte Kirgisistan under Sommer-OL 2012, der han ble utslått i de innledende rundene på 800 meter.
Julius Mutekanga
Julius Mutekanga (født 1. desember 1987) er en ugandisk friidrettsutøver, som konkurrerer i mellomdistanseløp. Han representerte Uganda under Sommer-OL 2012, der han ble utslått i de innledende rundene på 800 meter.
Idrija
Idrija (italiensk og tysk: Idria) er en by og en kommune i den vestlige delen av Slovenia. Byen er kjent for sin kvikksølvgruve, med tilhørende infrastruktur, såvel som gruvearbeidernes hus. Sammen med en kvikksølvgruve i Almadén i Spania har Idrija vært oppført på UNESCOs verdensarvliste siden 2012.
Geografi
Idrija ligger i den vestlige delen av Slovenia, i provinsen Goriška, ved den øvre delen av elven Idrijca, i overgangen mellom subalpine- og karstområder.
Befolkning
I de rundt 35 tettstedene i kommunen bodde det i 2008 totalt 12,034 mennesker, selve byen Idrija hadde 5,878 innbyggere.
Historie
I 1490 ble grunnstoffet kvikksølv oppdaget i Idrija og det ble etablert gruvedrift for å utvinne det. Kvikksølv fra Idrija ble blant annet eksportert og brukt ved utvinning av gull og sølv i gruver i spansk Sør-Amerika, en handelsvirksomhet som er dokumentert i Idrija. Gruvene i Idrija var sammen med gruver i Almadén i Spania verdens største produsenter av kvikksølv fra 1500-tallet og frem til 1900-tallet.
Idrija er også kjent for sine kniplinger, et håndarbeid som har blitt utført i over 300 år. Byen har også en skole for å lære håndverket, skolen ble grunnlagt for over 100 år siden og hvert år i slutten av august er det en kniplingfestival (slovensk: Čipakarski Festival).
Serhij Svitoslavskyj
Serhij Ivanovytsj Svitoslavskyj (ukrainsk: Сергій Іванович Світославський) var en ukrainsk (sovjetisk) maler. Han var født i Kyiv 6. oktober 1857 og døde i samme by 19. september 1931.
Han studerte kunstmaling ved Moscow School of Painting, Sculpture and Architecture hos Aleksej Savrasov fra 1875 til 1883. Pavel Tretjakov, en kunstsamler som senere grunnla Tretjakovgalleriet i Moskva, kjøpte det første maleriet av Svitoslavskyj allerede i 1879.
De tidlige arbeidene var mest grå og brune bylandskap men etter at han kom tilbake fra en reise i Sentral-Asia ble fargene hans lysere. I 1910 fikk han en øyensykdom som etter hvert gjorde at han måtte slutte å male.
Han satt i styret for oppføringen av Taras Sjevtsjenko monumentet i Kiev fra 1911 til 1914. Svitoslavskyj var også aktiv i arbeidet med Kiev Zoo, han fikk venner og bekjente til å donere penger til den nystartede dyrehagen. Han solgte også eiendommen sin for å organisere en stor ekspedisjon til Sentral-Asia for å fange dyr til dyrehagen. Ekspedisjonen, som Svitoslavskyj deltok på, fanget en betydelig del av Kiev Zoo sin samling av dyr.
Furcicupes
Furcicupes er en utdødd slekt vedspisende biller som hører til den arkaiske familiegruppen Cupedidae.
Utseende
En middelsstor (ca. 10 mm lang og 2,5 mm bred), avlang bille.
Historie
Arten er beskrevet fra kritt, mellom 125-122 millioner år før nåtid, fra Yixian, Kina.
Skinnende dager
Skinnende dager (originaltittel Love Is a Many-Splendored Thing) er en amerikansk romantisk dramafilm fra 1955, regissert av Henry King. Filmen utspiller seg i Hongkong på slutten av 1940-årene og handler om den separerte nyhetsreporteren Mark Elliot (William Holden), som forelsker seg i den eurasiske legen Han Suyin (Jennifer Jones). Det byr på problemer i form av fordommer fra Suyins familie, samt resten av samfunnet i Hongkong.
Manuset til John Patrick er basert på Han Suyins selvbiografiske roman Skinnende dager fra 1952.
Filmen vant tre Oscar-priser under den 28. Oscar-utdelingen for beste kostymedesign, farger (Charles LeMaire), beste sang («Love Is a Many-Splendored Thing») og beste drama- eller komediemusikk (Alfred Newman). Den ble også nominert til Oscar-priser for beste film, beste kvinnelige hovedrolle (Jones), beste kinematografi, farger (Leon Shamroy), beste scenografi, farger (Lyle R. Wheeler, George Davis, Walter M. Scott og Jack Stubbs) og beste lydinnspilling (Carlton W. Faulkner).
Handling
Den eurasiske legen Han Suyin (Jennifer Jones) er ei enke som forelsker seg i den separerte utenrikskorrespondenten Mark Elliott (William Holden) i Hongkong under den kinesiske borgerkrig på slutten av 1940-årene. De blir lykkelige sammen, men det kinesiske samfunnet godtar ikke kjærlighetsforholdet. Hun får sparken fra jobben på sykehuset og blir tvunget til å flytte. Samtidig tjener Mark i Koreakrigen, men de sender hverandre brev støtt og stadig.
Tomas Evjen
Tomas Evjen (født 10. oktober 1972, død 11. september 2012) var en norsk filmskaper, journalist og mediepersonlighet.
Evjen begynte å jobbe i Radio Saltdal da han var 12 år gammel, og jobbet blant annet i Se og Hør og Nordlandsposten. Evjen ble redaktør og daglig leder i Saltenposten da han var 23 år gammel. I 2010 var han en av de ti nominerte til prisen «Årets nordlending».
Petter Snus og vårmelodien
Petter Snus og vårmelodien er et musikkalbum med Dennis Storhøi og Linn Skåber, skrevet av Eva Nordli Krøger, utgitt på Fagerhøy Kulturverksted i 2007. På spor 1-12 synger Dennis og Linn og spor 13-24 er instrumentale.
Tomas Evjen
I 2001 grunnla Evjen film- og mediaselskapet News On Request. Gjennom dette firmaet produserte han en rekke dokumentarer og spillefilmer, deriblant Amanda-nominerte Død snø fra 2009. Han var også involvert i produksjonen av TV-serien Himmelblå. Hans seneste prosjekt var et samarbeid med regissør Nils Gaup om gruvearbeideropprøret i Sulis, som hadde arbeidstittelen Arbeiderkamp.
11. september 2012 ble Evjen funnet død på sitt kontor i Mediegården i Bodø. Dødsårsaken har ikke blitt offentliggjort, men skal ifølge Avisa Nordland være en «naturlig død». Han etterlater seg to døtre.
Khadevis Robinson
Khadevis Robinson (født 19. juli 1976) er en amerikansk friidrettsutøver, som konkurrerer i mellomdistanseløp. Han representerte USA under Sommer-OL 2012, der han ble utslått i de innledende rundene på 800 meter.
Arnold Sorina
Arnold Sorina (født 1. juni 1988) er en vanuatisk friidrettsutøver, som konkurrerer i mellomdistanseløp. Han representerte Vanuatu under Sommer-OL 2012, der han ble utslått i de innledende rundene på 800 meter.
Kunståret 1868
Kunståret 1868 er en oversikt over hendelser, fødte og avdøde kunstnerpersonligheter i 1868.
Dødsfall
Slade School of Art ||align=center| ||align=center|1788 ||
Drammen tennisklubb
Drammen Tennisklubb er en norsk tennisklubb som ble stiftet 10. juni 1902. Det er 450 medlemmer i klubben (per 2021). I oktober 2009 flyttet klubben fra anlegget på Marienlyst til ny tennishall på Bergskau. Hallen har fire innebaner, serviceanlegg osv. og fire utebaner (alle baner med hardcourtunderlag).
Styret i DTK 2021: Bjørg Juriks (styreformann), Frode Auvi-Lyngar, Lillann Weggersen, Christian Getz, Tor B. Bøhm, Roger Hansen (varamedlem) og Erling Mile (varamedlem).
FA-cupen 2015/16
FA-cupen 2015/16 er den 135. gangen FA-cupen arrangeres. Turneringa begynte 15. august 2015 og avsluttes ni måneder senere, 21. mai 2016, med finalen på Wembley Stadium i London. Vinneren av turneringen kvalifiserer seg til gruppespillet UEFA Europa League 2016/17, hvis laget som vinner konkurransen allerede er kvalifisert til enten UEFA Europa League eller UEFA Champions League vil plassen gå til det best plasserte laget i Premier League 2015/16
Arsenal er regjerende mestere i turneringen etter at de slo Aston Villa i forrige finale, men ble i denne sesongen ble de slått ut av Watford i sjette runde.
MT «Ida Knudsen» (1958)
MT «Ida Knudsen» var et tankskip bygget ved Rosenberg Mekaniske Verksted som byggenummer 168. Levert til rederiet D/S A/S Jeanette Skinner ved Knut Knutsen O.A.S. i januar 1958. Solgt i 1969. Skipet ble hugget i 1979.
FA-cupen 2015/16
Første runde
I første runde var totalt 80 lag. 48 nye lag fra League One og League Two.
<div id="Dagenham & Redbridge v Morecambe"> <div id=" Morecambe v Dagenham & Redbridge">
Andre runde
I andre runde deltok 40 lag.
Tredje runde
I tredje runde var det totalt 64 lag. 44 lag fra Premier League og Football League Championship kom inn i konkurransen.
<div id="Everton v Dagenham & Redbridge"> <div id="Hull City v Brighton & Hove Albion">
<references group='note'/>
Fjerde runde
I fjerde runde deltok det 32 lag.
Femte runde
I femte runde deltok 16 lag i konkurransen.
Sjette runde
I sjette runde deltok det 8 lag i konkurransen.
Semifinale
I semifinalene var det 4 lag, disse møtte hverandre på Wembley Stadium i London. Semifinalene ble spilt 23. og 24. april 2016.
Anders Urheim
Anders Peder Urheim (født 23. august 1967 i Tysfjord) er sametingsrepresentant for valgkretsen Midtre Nordland i periodene 2001-2005 og 2005-2009. Fram til 1. januar 2007 representerte han Arbeiderpartiet på Sametinget, nå representerer han Samisk Sosialdemokratisk Parti.
Prince Mumba
Prince Moses Mumba (født 28. september 1984 i Kitwe) er en zambisk friidrettsutøver, som konkurrerer i mellomdistanseløp. Han representerte Zambia i Sommer-OL 2012, der han ble utslått i de innledende rundene på 800 meter.
Emporia (Kansas)
Emporia er en by i og fylkessete for Lyon County i Kansas. Ved folketellingen i 2010 hadde byen 24 916 innbyggere. Emporia liger mellom Topeka og Wichita hvor U.S. Route 50 krysser Interstatene 335 og 35 på Kansas Turnpike. Emporia er hovedbyen i Emporia Micropolitan Statistical Area som også innbefatter fylkene Lyon og Chase.
Chris Stevens
John Christopher «Chris» Stevens (født 18. april 1960, død 11. september 2012) var en amerikansk jurist og diplomat og USAs ambassadør til Libya fra juni 2012 til sin død.
Stevens ble født i California og ble siden utdannet jurist. Fra 1983 til 1985 underviste han i engelsk i Marokko. Han ankom Tripoli som nyutnevnt ambassadør til Libya den 22. mai 2012.
Stevens ble drept den 11. september 2012 i Benghazi i Libya.
Athyreus
Athyreus er en slekt av biller som hører til gruppen skarabider (Scarabaeoidea). Slekten ble tidligere til familien tordivler (Geotrupidae), men er sannsynligvis ikke nært beslektet med disse.
Utseende
Gjerne middelsstore (5-20 millimeter), korte og brede, blanke, høyt hvelvede skarabider. Kroppen er kledt med korte, lyse, oppstående hår. På farge er de ofte svarte, mørkbrune, eller gul- eller rødaktige med innslag av svart. Hodet er stort og bredt, kjevene (mandiblene) nokså store, gjerne med tenner som peker i flere retninger. Særlig hos hannene har pronotum gjerne horn som kan være rettet rett opp eller forover, og det er gjerne et horn på "snuten". Dekkvingene er korte og brede, rundede, med markerte punktrader. Beina er ganske kraftige, leggene på forbeina gjerne med fire store, butte tenner.
Levevis
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.
Utbredelse
Slekten er utbredt fra Costa Rica i nord til Argentina i sør, inkludert noen av øyene i Karibia.
Asker og Bærum tingrett
Asker og Bærum tingrett blei 26. april 2021 slått sammen med Ringerike tingrett. Den nye tingretten bærer navnet Ringerike, Asker og Bærum tingrett og har rettssteder i Sandvika og Hønefoss.
Asbjørn Ribe
Asbjørn Ornand Altenburg Lian Ribe (født 28. juli 1975) er norsk artist, låtskriver, keyboardist og produsent.
Number Seven Deli og Jim Stärk
Han var på slutten av 1990-tallet med i bandet Number Seven Deli, som hadde to store radiohits med «In the Wrong Arms» i 2000 og «I Used to be Scared» i 2002, begge først utgitt på EP, og så på Number Seven Delis debutalbum Falkner Street i 2003. Da forlot han bandet for å jobbe med sin egen musikk, men har medvirket på de to etterfølgende platene på keyboard på de fleste låtene.
Han var med å starte bandet Jim Stärk, som platedebuterte i 2002 med albumet Ten Songs and Hey Hey. Han medvirket også på andrealbumet No Time Wasted i 2003 og på gjennombrudds-EP-en Morning Songs, hvor tittelåta «Morning Song» var en stor radiohit i 2004.
Ornand Altenburg
Etter dette forlot Ribe Jim Stärk for å satse på sin egen solokarriere. Han albumdebuterte som soloartist under sine to mellomnavn Ornand Altenburg med plata Backseat Driver i 2005 i samarbeid med trommeslager Simen Mæhlum og bassist Bjørn Holm. Andre musiker på platen var Håkon Kornstad og Dag Stiberg på saksofon, og Kid Andersen på el-gitar. I 2007 kom oppfølgeren Catfish Row, med samme band, og med Hilde Marie Kjersem på sang, og Annar By på gitar som gjester.
Som Asbjørn Ribe
Så gikk han over til å synge på norsk, og begynte å bruke sine to vanligste navn, og dro i den anledning ut på en sammenhengende konsertturné til alle Aust- og Vest-Agders 30 kommuner i løpet av de 31 dagene i juli 2009. Høsten 2009 kom hans første norskspråklige album som Asbjørn Ribe, Ornand vet hvordan, med samme band, og gitarist Knut Reiersrud som gjest. Låta «Sinna galning» ble A-listet på NRK P1 i lang tid vinteren 2009/2010, og ble av Norsk på norsk i NRK P1 oppsummert til å være blant årets fem beste norskspråklige utgivelser. I 2010 gjentok han sin sammenhengende sommerturné, denne gangen i Telemarks 18 kommuner på 18 dager.
I 2011 satte han sammen en ny trio med trommer og bass, under navnet Asbjørn Ribe Og De, og tok til å gjøre sine konsertopptredener på et eget medbragt akustisk flygel.
Våren 2012 gikk han igjen i studio, denne gangen med medprodusent Rune Berg, trommeslager Olaf Olsen, bassist Bjørn Holm, og med en rekke gjester; korister: Jonas Alaska, Thom Hell, Thomas Aslaksen, Mail-Elise Solberg og Benedikte Kruse. Blåsere: Røshnes Jazzband med flere. Platen fikk navnet navnet 1400 Ski og ble utgitt på SkiPop Records/Altenburg Skivbolag 2013. Han ga senere ut albumene En glad mann (2015) og Blått & grønt & gult (2019), og ble nominert til Spellemannprisen 2019 i klassen viser for Blått & grønt & gult.
Andre roller, produsent og gjesteartist
Foruten dette har Asbjørn Ribe spilt live som keyboardist for en rekke artister som Thom Hell, Hilde Marie Kjersem, Helldorado, Last Heat, Lars og Ola Bremnes og Orango. På plate har han spilt med blant andre The Margarets, Hakan Markussen, Rune Berg, Lars Beckstrøm, Longyear, Number Seven Deli, og produsert plater for Elly Marvellous, X-Queen of the Astronauts og Siv Langøy.
Geling Yan
Geling Yan (født i 1958 i Shanghai i Folkerepublikken Kina) er en kinesisk forfatterinne. Enkelte av bøkene og novellene hennes er blitt filmatisert.
Liv og virke
Hun tjenestegjorde først i Folkets frigjøringshær under kulturrevolusjonen i Tibet. Senere deltok hun som journalist under den sino-vietnamesiske krig, der hun fikk graden oberstløytnant. Hun fikk utdannelse i litteratur ved Wuhanuniversitetet og Columbia College Chicago.
Hennes første roman ble utgitt i 1985. Hun har skrevet verker som (engelske titler): The Banquet Bug (utgitt som The Uninvited i Storbritannia) og The Lost Daughter of Happiness, sammen med novellesamlingen White Snake and Other Stories.
Flere av Yans verker er blitt tilpasset til film: Xiu Xiu: The Sent-Down Girl ble regissert av Joan Chen. Filmen Siao Yu ble regissert av Sylvia Chang, og manus var skrevet sammen med Ang Lee. Zhang Yimou tilpasset en av hennes noveller, 13 Flowers of Nanjing, til filmen The Flowers of War (2011).
École nationale des chartes
École nationale des chartes er en fransk grande école og en konstituerende høyskole ved Université PSL, som spesialiserer seg på historiske vitenskaper. Det ble grunnlagt i 1821. Studentene, som rekrutteres ved konkurrerende eksamen og har status som embetsmannspraktikant, får kvalifikasjonen som arkivar-paleograf etter å ha fullført en avhandling. De fortsetter generelt med karrierer som kulturarvskuratorer innen arkiv og visuelle felt, som bibliotekkuratorer eller som forelesere og forskere innen humaniora og samfunnsvitenskap. I 2005 introduserte skolen også mastergrader, som studenter ble rekruttert til basert på en søknadsmappe, og i 2011 doktorgrader.
Bahrains håndballforbund
Bahrains håndballforbund er et særidrettsforbund for håndball i Bahrain.
Forbundet er tilknyttet det internasjonale håndballforbundet og det asiatiske håndballforbundet. BHF er også tilknyttet Bahrains olympiske komité. Det er basert i Manama.
Volodymyr Orlovskyj
Volodymyr Donatovytsj Orlovskyj (ukrainsk: Володимир Донатович Орловський) var en ukrainsk (russisk) maler. Han var født i Kyiv i 1842 og døde i Genova, Italia, i 1914.
Han var en ukrainsk realistisk maler utdannet ved St. Petersburgs kunstakademi. Orlovskyj malte for Moskva- og St. Petersburg-aristokratiene, og kunsten hans ble også kjøpt av keiseren av Russland, Aleksandr III. Orlovskyj regnes som en av grunnleggerne av det ukrainske realistiske landskapsmaleriet.
Asymmetrisk råseil
Asymmetrisk råseil eller lårseil er et firkantet seil med framlik som går på skrå nedover og fremover, bratt akterlik og skråstilt rå. Det er noe forskjellig hvor langt frem i båten framliket går; i Nordfjord ender det stundom noe bak stevnen. Hvor bratt bakliket er, kan også være forskjellig. I Norge blir asymmetriske seil tradisjonelt brukt på midtvestlands- og nordvestlandsbåter, og da særlig på nordfjordsbåter, snidbetninger og geitbåter. På Nordmøre blir dette seilet ofte kalt geitbåtseil.
Latocupes
Latocupes er en utdødd slekt vedspisende biller som hører til den arkaiske familiegruppen Cupedidae.
Utseende
Middelsstore til store (10-28 millimeter) biller. Kroppsformen er noe bredere enn de fleste andre Archostemata.
Historie
Artene er beskrevet fra jura og kritt, mellom 165-122 millioner år før nåtid, fra Kina.
Golggotjohka
Golggotjohka kan vise til flere elver i Norge:
Yvonne Hjerting
Yvonne Hjerting (født 1939 i Gøteborg) er en norsk billedkunstner som i hovedsak arbeider med grafikk, men også tegning. Hun har vært bosatt i Svolvær og senere på Jeløya i Moss. Hjerting er utdannet ved Valand Konsthøgskola, Gøteborg og Det Kongelige Danske Kunstakademi, København, med eksamen i 1965. I København traff hun billedkunstneren Dag Arnljot Rødsand fra Svolvær, de ble senere gift og flyttet til Svolvær i 1970. I Svolvær etablerte de et grafikkverksted i den gamle realskolen. Verkstedet var åpent for besøkende kunstnere.
Hennes motiv er inspirert av dagliglivet, naturen, menneskene og dyrene og sin egen drømmeverden. Disse inntrykkene overfører hun til grafiske dyptrykk. Hun arbeidet som grafiker frem til 1990-tallet. Senere har det blitt tegninger.
Hjerting har deltatt på en rekke utstillinger og er innkjøpt av Nasjonalgalleriet, Riksgalleriet, Norsk Kulturråd og Oslo kommunes samlinger.
Ted Åström
Ted Bengt Georg Åström (født 28. mai 1945 i Essinge sogn i Stockholm) er en svensk skuespiller og musiker.
Berylfeltet
Berylfeltet er et oljefelt i Nordsjøen. Feltet ligger omkring 315 km nordøst for Aberdeen, i sektoren til Storbritannia. Oljeplattformen Beryl A begynte utvinning av petroleum i 1976.
Argentinocupes
Argentinocupes er en utdødd slekt av vedspisende biller som levde i trias-tiden.
Utseende
Små til middelsstore (dekkvingene 2,5-9 millimeter), avlange biller.
Historie
Slekten er bare kjent fra trias, mellom 235-221 millioner år før nåtid, i La Rioja, Argentina.
Hun lekte med ilden
Hun lekte med ilden (britisk tittel: ', amerikansk tittel: ') er en britisk-amerikansk mysteriefilm fra 1957 regissert av Sidney Gilliat. Val Valentine adapterte Winston Grahams roman Fortune Is a Woman, som ble utgitt i 1953, mens Sidney Gilliatt og Frank Launder skrev manuset. I rollene ses blant annet Jack Hawkins, Arlene Dahl og Dennis Price.
Innspillingsfakta
Filmen ble spilt inn fra 6. september til 20. november 1956 i Shepperton Studios i London, Storbritannia.
Géza Kiss
Géza Kiss (født 22. oktober 1882, død 23. august 1952) var en ungarsk svømmer som deltok i de olympiske leker 1904 i St. Louis, han deltok også under Ekstralekene i Athen i 1906.
Kiss vant en olympisk sølvmedalje i svømming under OL 1904 i St. Louis. Han kom på andreplass på 1 engelsk mile fristil bak. På 880 yards fristil kom han på tredjeplass. to år senere, under Ekstralekene 1906 i Athen var han med på det ungarske laget som vant 4 x 250 meter fristil.
Stig Arild Slørdahl
Stig Arild Slørdahl (født 6. mars 1959 i Kristiansund) er administrerende direktør i Helse Midt-Norge regionale helseforetak.
Fra 1. oktober 2005 til 12. juni 2015 var Slørdahl ansatt dekan ved Det medisinske fakultet ved NTNU. Han har også vært ansatt som professor i medisin (kardiovaskulær fysiologi) ved NTNU og overlege ved St. Olavs hospital.
Slørdahl ble utdannet cand.med. i 1985 og tok doktorgraden i medisin i 1992. Han ble spesialist i indremedisin i 1998 og i hjertesykdommer i 2000. Han ble ansatt som førsteamanuensis ved Det medisinske fakultet ved NTNU i 1995 og professor i 2002. I årene 2002-2005 var han instituttleder ved Institutt for sirkulasjon og bildediagnostikk.
Namibia under VM i friidrett 1997
Namibia deltok under VM i friidrett 1997 (utendørs) fra 1. til 10. august 1997 i Athen i Hellas, og tok en medalje under mesterskapet.
Stig Arild Slørdahl
Slørdahl har forskningsbakgrunn innen hjerte ultralyd og trening ved hjertesykdommer. Han er Fellow of the European Society of Cardiology og medlem av Det Kongelige Norske Videnskabers Selskabs Akademi.
Slørdahl har vært leder for The Joint Committee of the Nordic Medical Research Councils (NOS-M) 2010-2012 og medlem i European Medical Research Councils Core Group 2009-2012. Han er nå leder av Scientific Review Group for the Biomedical Sciences i European Science Foundation. Slørdahl er tidligere medlem av Divisjonsstyret for vitenskap i Forskningsrådet, og har sittet i styret for SINTEF og Kreftregisteret.
Slørdahl hadde hovedansvaret for å etablere Norsk hjerteinfarktregister.
Ski-VM 2005 – 30 kilometer klassisk kvinner
30 kilometer klassisk for kvinner under ski-VM 2005 ble arrangert 26. februar 2005.
VM i friidrett 1997 – 100 meter menn
Dette er de offisielle resultatene for øvelsen 100 meter menn ved VM i friidrett 1997 som ble avholdt i Athen, Hellas.
Forsøksheat
De første 3 I hvert heat (Q) og de neste 9 raskeste (q) kvalifiserte seg til kvarterfinalene.
Karterfinaler
De første 2 i hvert heat (Q) og de neste 4 raskeste (q) kvalifiserte seg for the semifinaler.
Arthur Andrews
Arthur Fleming Andrews (født 1. september 1876 i Muncie i Indiana, død 20. mars 1930 i Long Beach i California) var en amerikansk syklist som deltok i de olympiske leker 1904 i St. Louis.
Andrews vant en olympisk sølvmedalje i sykling under OL 1904 i St. Louis. Han kom på andreplass på distansen 25 miles, bak sin landsmann Burton Downing. På 5 miles kom han på tredjeplass bak Burton Downing og Oscar Goerke.
Ivan Tukhtatsjev
Ivan Tukhtatsjev (russisk: Иван Юрьевич Тухтачёв; født 13. juli 1989 i Angarsk) er en russisk friidrettsutøver, som konkurrerer i mellomdistanseløp. Han representerte Russland under Sommer-OL 2012, der han ble utslått i de innledende rundene på 800 meter.
Idrettskarriere
Tukhtatsjev deltok ved U23-EM i friidrett 2009, der han vant 1500 meter på tiden 3:51,19.
Ved Lag-EM i friidrett 2010 i Bergen deltok Russland i Super League, og Tukhtatsjev løp her 1500 meter, og kom på 8.-plass. Russland vant lag-EM sammenlagt dette året.
Ved det russiske mesterskapet innendørs 2012 fikk han sølv på både 800 meter og 1500 meter. Ved Sommer-OL 2012 i London ble han slått ut i kvalifiseringsheatet, der han løp på 1:49,77.
Han fikk bronse på 800 meter ved det russiske mesterskapet innendørs i 2013.